text: Paarlaamaan “filannoo dhuftu ilaalchisee yaadni furmaataa heera biyyattii irratti qofa hundaayee akka dhihaatu”yaada jedhu raggaasisuu gabaafame
text: #000003
text: Filannoon bara kanaa sababa weerara COVID-19 kan hin geggeeffamne tahuu eega ibsamee booda, akkaataa heera biyyattiitiin xumura ji’a Fulbaana dhufuu booda mootummaan biyya bulchaa jiru beekamtii Heeraa waan dhabuuf, danqaan siyaasaa muudatuu mala sodaan jedhu qaamota gara garaa irraa ka’aa ture.
text: #000004
text: Haaluma kanaan mootummaan torbee dabre bakka Muummichi Ministeeraa Dr Abiy Ahmad argametti, danqaa kana keessaa bahuuf “filannoowwan 4′′dhiheessee, paartiilee morkattootaa waliin kan mari’ate tahuun ni yaadatama. Danqaa siyaasaa kana furuuf filannoowwan furmaataa afran mootummaan dhiheessee ture:
text: #000005
text: 1. Barri hojii heeraan kenname osoo hin xumuramin Mana Maree Bakka Bu’oota Ummataa diiguu/bittinsuu;
  4. Keeyyatoota Heeraa irratti Hiikkaa heera mootummaa gaafachuu; kanneen jedhan turan.
  Mootummaan marii kana irratti, akkasumas marichaan booda miidiyaalee irratti ibsa kennaa tureen, seeraa fi haala qabatamaan jiru wal simsiisuun barbaachisaa waan taheef, filannoo afraffaa “Keeyyata heeraa irratti hiikkaa heera mootummaa gaafachuu”jedhu kan filatu tahuu ibsa ture.
text: #000006
text: Kanuma hordofuun Paarlaamaan walgahii addaa har’a geggeesse irratti Yaada koreen seeraa, haqaa fi dimokrasii dhiheesse, “filannoo dhuftu ilaalchisee yaadni furmaataa heera biyyattii irratti qofa hundaayee akka dhihaatu”kan jedhu sagalee caalmaan raggaasisuu gabaafame. Haaluma kanaan keeyyatoota heera mootummaa sadi irratti hiikkaan akka kennamu kan jedhu mormii 25 fi sagalee deeggarsaa caalmaa taheen ragga’uu ibsame.
text: #000007
text: Haata’u malee paartiilee morkattootaa heddu filannoon mootummaan dhiheesse afranuu fudhatama seeraa kan hin qabaanne waan tahaniif, danqaa heeraa kana furuuf marii siyaasaa qaama hunda hirmaachise qofatu furmaata taha jechuun ibsa ijjannoo baasaa jiran.
text: #000008
text: Gama biraatiin ammoo koreen hojii raawwachiiftuu Paartii naannoo Tigraay bulchuu-TPLF walgahii kaleessaa geggeesse booda ibsa baaseen, murtii mootummaa Federaalaa filannoon bara kanaa akka dabru jedhu kan hin fudhanne tahuu ibsuun, naannichi kophatti filannoo geggeessuuf qophii jalqabuu beeksise.
text: #000009
text: May 5, 2020 at 3:34 pmnaaf ta’ee jira dubbin keessanReply
  May 5, 2020 at 1:30 pmWl as wr wb Kabajj’Ã a miittota Hayyotta kenyaa jzkl .Reply
  May 5, 2020 at 12:48 pmAs wr wb TV nuuralhudaaReply
text: #000010
text: Wl as wr wb Kabajj’Ã a miittota Hayyotta kenyaa jzkl .
text: #000012
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000021